Не просто трябва да предложим лява алтернатива на дясната ГЕРБ, а да освободим държавата и народа си от веригите, в които ги държи тази партия | РАДИО ЗВЕЗДА\nHome » БСП - новини » Не просто трябва да предложим лява алтернатива на дясната ГЕРБ, а да освободим държавата и народа си от веригите, в които ги държи тази партия\nНе просто трябва да предложим лява алтернатива на дясната ГЕРБ, а да освободим държавата и народа си от веригите, в които ги държи тази партия\nPosted on 29 October , 2017\nКорнелия Нинова: Не просто трябва да предложим лява алтернатива на дясната ГЕРБ, а да освободим държавата и народа си от веригите, в които ги държи тази партия\nРеч на председателя на БСП Корнелия Нинова по време на заседанието на 49-ти Конгрес\nДобре дошли на заседанието на 49 Конгрес на БСП. В последните седмици имаше много въпроси защо свикваме Конгреса сега. Дори се внуши, че той е извънреден. Няма нищо извънредно в това заседание. Съгласно член 31 в нашия устав Конгресът е постоянно действащ орган и заседава не по-малко от веднъж годишно. В неговите правомощия е да обсъжда актуални политически въпроси и да приема платформи, програми и други документи, както и да определя насоките на парламентарната дейност на партията. Има ли толкова важни актуални политически въпроси, които да се нуждаят от обсъждане от нашия върховен орган? Да, за пръв път България е председател на Съвета на Европейския съюз. Това е възможност страната ни да бъде не само домакин, но и активен участник във вземането на решения за бъдещето на Европа. Ние декларирахме, че ще подкрепим правителството за председателството при едно условие – приоритетите да бъдат обсъждани и приети в парламентарната зала от всички парламентарно представени партии. Бойко Борисов прие това условие и не го изпълни. Обществото ни не беше ангажирано в смислен дебат как да продължи да се развива ЕС и къде е мястото на нашия национален интерес в общите европейски интереси. Правителството сведе председателството до техническа подготовка, но не и до политики. Националният съвет излъчи преди четири месеца екип, който да изготви наша позиция. Днес я представяме на вашето внимание. Нека я обсъдим, да чуем мнението на цялата партия и след това да ангажираме българските граждани в този така важен за България въпрос.\nВтората тема е Бюджет 2018. Някои казват: "Не е работа на опозицията да прави бюджет. Той се прави от управляващите". Вярно е, че се прави от правителството, но е работа на опозицията да представи своята алтернатива. Ние сме поемали ангажименти и сме длъжни пред онези почти един милион българи, които ни подкрепиха, да спазим обещанията си. Работа на управляващите е дали ще се съобразят с нашата алтернатива или ще я отхвърлят автоматично, само защото е предложена от опозицията. Това е тест за тяхната политическа зрялост или политическо високомерие и самодостатъчност. Този дебат по бюджетната политика трябва да се изнесе и извън пленарната зала, извън дребнотемието и парламентарните скандали и да потърсим обществената подкрепа и енергия за промяна. Свикахме това заседание, за да отговорим и на онези политически анализатори, социолози, граждани, които имат мнение: "Да, БСП е опозицията, но все още не е алтернативата". Дори наши партийни членове казват: "ще има предсрочни парламентарни избори, но партията не е готова, защото няма управленска алтернатива". Каква по-ясна заявка за това как виждаме бъдещото управление от закона за бюджета, в който не просто предлагаме сметки, а залагаме промяна на моделите на функциониране на цели системи. Разбира се един бюджет не покрива цялостната ни визия за алтернативност, но е стъпка в тази посока. Имаше и критики, че ръководството на партията се е изолирало, че трябва да ангажира структурите си и повече хора във вземането на решения. Ние отчитаме тези мнения и свикахме това заседание, в което участват представители на партията от цялата страна. Нека чуем какво мислят нашите членове по важни за държавата и партията въпроси.\nУважаеми другари и другарки,\nНа Конгреса през май 2016 г. и на заседанието през януари 2017 г. ние приехме да подготвим лява алтернатива на дясната политика на ГЕРБ и сме го направили. Предлагали сме различни решения в определени сектори и убедени, че сме прави, повтаряме: „ние сме алтернатива“. Не мислите ли обаче, че не е важно как ние се самооценяваме, а как ни оценяват нашите сънародници? Защо се усилват гласовете на онези, които мислят, че всички политически партии са еднакви? Защо расте апатията у народа ни и намалява вярата, че нещо може да се промени? Пропастта народ – политическа класа се увеличава. Колко трябва да чакаме, за да осъзнаем, че това е огромен риск? Не за собственото ни оцеляване като партия, а за функционирането на държавността, за представителната демокрация и за принципите, залегнали в Конституцията на Република България. Вижте какво се случва в Европа. Недоволството срещу политическото статукво роди крайни и националистически формации, които дори влязоха в управлението на някои държави. Можем ли ние като партия да заявим, че битката с ГЕРБ по оста ляво – дясно е задължителна, но вече не е достатъчна? ГЕРБ като управляваща партия в последните осем години е еманация на модел, който е резултат на политическите грешки на всички партии, участвали в управлението последните 27 години. Можем да останем на равнището на партийните си противоборства с ГЕРБ, но можем и първи да бъдем държавниците, които гледат по-далеч и да кажем – преходът беше сгрешен, разбираме го и искаме да променим това. Защото в резултат на грешни политически решения, на задкулисие, на лични интереси и корупция изчезваме като народ. Ние се намираме в демографска катастрофа. Само за една година – миналата, сме намалели с 51 925 души. Неравенствата се увеличават. Хората, живеещи в тежки материални лишения през 2016 г., са 2 460 000 и само за две години са се увеличили със 100 000 души. Отваря се ножицата между доходите на 20-те процента най-бедни и най-богати - от 6,1% 2012 г. стигна 7,9 % през 2016. Висококачествено и своевременно медицинско обслужване е невъзможно за една трета от българските граждани. Делът на неграмотните достигна критични за страната ни нива – всяка година отпадат 19 000 ученици. В това време между 10 и 15 млрд. лева се присвояват от паралелната държава и сме първи по корупция в ЕС.\nРазбира се, че тези проблеми са натрупвани в годините. Народът ни не е доволен от живота си и рано или късно това недоволство ще изригне. За да не позволят това да се случи, ГЕРБ прибегнаха до нещо изключително опасно – посегнаха на основни човешки права, на принципите на правовата държава, на европейски ценности, на ценности на демокрацията. Свободата да мислиш различно те заклеймяват с думите: клеветник, убиец, мракобесник. Ако задаваш неудобни въпроси и търсиш истината, ти изстива столът, уважаеми журналисти. Позволяваш си да критикуваш властта – значи си хлебарка, която трябва да бъде смачкана. Искаш да гласуваш свободно за някой различен от управляващите – спира ти се обядът от социалната кухня, например Вълчи дол. Искаш да кандидатстваш за държавна служба – само ако станеш член на ГЕРБ. Ще получиш обществена поръчка, само ако си от приближените фирми на властта. Искаш да разкриеш корупция на управляващите, това вече може и да е престъпление, защото корупцията е обект на национална сигурност – оградата с Турция. А ако упражниш законното си право на протест или защитиш живота си, ти си узурпатор или правиш държавен преврат.\nБългари, това е ново, модерно робство. То не идва отвън, то се прави тук, от партия ГЕРБ, която си присвои държавата ни. Този модел има своите съюзници и се самовъзпроизвежда. Той се подкрепя от различни организирани структури на обществото, от бизнес структури, които предпочитат да се договорят и да си защитят интересите сега и на парче. Масово се внушава, че няма алтернатива. А когато такава се появи, срещу нея се хвърля цялата държавна машина и сериозен медиен ресурс тя да бъде дискредитирана. Чрез политическо инженерство управляващите създават фалшиви алтернативи на временни партии, които обират народното недоволството, а след влизането в парламента, се договарят и крепят правителството. Общественият дебат се измества към дребнотемие и жълти новини, които убиват сериозния разговор за алтернативната политика. Елемент от този модел е заличаването на опозицията. Това минава през опити тя да бъде приобщена и „нахранена“, ако това не се получи, се преминава към разбиването и обезличаването й. Имитират се реформи – съдебна, здравна, образователна. Винаги представени като социална политика за увеличаване на средства в тези сектори, но всъщност е предпоставка за увеличаване на кражбите в тях. Ние не просто трябва да предложим лява алтернатива на дясната ГЕРБ. Ние имаме вече по-висока цел – да освободим държавата и народа си от веригите, в които ги държи една партия и ги употребява, за да се възпроизвежда. Нека този народ да бъде свободен да избира, когото иска. Такава алтернативност вече не е въпрос само на противопоставяне на партийни платформи, което е задължително, това вече е въпрос на държавност и е въпрос за държавници. Няма да стане изведнъж и няма да е лесно, но трябва да започнем с първи стъпки. Бедността държи в зависимост хората. Ето защо поставям на първо място въпроса за неравенствата. Стъпка към тяхното преодоляване е различна от досегашната данъчна система, с необлагаем минимум и прогресивна скала за облагане на доходите. Към месец юни 2017 г. от осигурените лица 2 829 626 души имат среден месечен облагаем доход 672 лева - 8600 месечен доход 25 101 лева месечно или над 37 пъти разлика. Веднага ни заляха с клишето: социалистите искат да взимат от богатите и да дават на бедните. Не, социалистите искаме справедливост и солидарна отговорност от членовете на обществото, за да му гарантират развитие. Прогресивни данъчни системи има в повечето европейски държави - в Германия, Франция, Австрия. От нашето предложение 2 850 000 работещи българи ще плащат по-малко данъци, а приблизително 100 000 души повече. Един милиард лева ще останат в хората, които чрез потреблението, а оттам и чрез косвените данъци, ще допринесат за икономически растеж и приходи в бюджета. Неграмотността е втората причина народът ни да бъде държан в зависимост и манипулиран. Ето защо трябва да променим и модела, по който се финансира и функционира образователната ни система. В неговата основа стои принципът „парите следват ученик“. Този модел принуждава директорите да водят фиктивно присъствие на ученици, за да си спасят училището от закриване. Те не са виновни, виновна е системата, която ги принуждава. Предлагаме смяна и на този модел, както и един учебник по един предмет за един клас. Знаем срещу какво се изправяме, срещу какви огромни финансови интереси, натиск това да не се случи. Вярвам, че това няма да ви разколебава и ще стоим единни на тази позиция. За да може нацията ни да се развива, тя трябва да е здрава, но днес здравето е търговска стока. Всяка година различни правителства увеличават парите за здравеопазване. Резултатът: то е все по-недостъпно и по-скъпо. Значи има нещо сбъркано в модела. Ние го виждаме в това болниците да са търговски дружества, ръководствата на болниците са принудени да мислят първо за баланса си, а след това за пациента. Не можем да ги обвиняваме. Така ги принуждава системата. Има мнение, че много се краде в болниците. Нека виновните бъдат наказани. Не може ненаказаната кражба да бъде причина за наказване на българските граждани, за закриване на държавни и общински болници. Къде да отидат да се лекуват тези хора? Нека не търгуваме със здравето и болниците да не са търговски дружества, а лечебни заведения по Закона за лечебните заведения. И тук знаем срещу какво се изправяме, срещу какви и колко силни икономически лобита в частното здравеопазване. Вярвам, че това няма да ни огъне. Много пъти сме записвали на книга здравето не е стока, но досега не направихме реална стъпка да го докажем. Нека го направим с всички рискове да срещнем сериозен отпор. Не само в Европа стои въпросът за Европа на две скорости. В България отдавна живеем на две скорости. Безработицата в Северозапад е – Видин 16,4%, Враца 13,7%, а в София 3,9%. Средната заплата в Северозападния регион е 830 лв, а в София 1 400 лв. Безработицата и ниското заплащане е причина за миграцията, демографската криза и обезлюдяването на цели региони, като добавим към това и сгрешения модел на финансиране на общините по партиен принцип, с допълнителни средства с постановление на МС, картината става изключително тревожна. Ето защо предлагаме целенасочена държавна политика към местната власт и създаване на нарочен фонд за северозападна България и Странджа-Сакар. За целия бюджет имаме отделна точка в дневния ред и там колегите ще го представят в подробности и сектори - икономика, социална политика, сигурност. Аз исках само да очертая акцентите в него. Това не е просто различен бюджет от този на ГЕРБ, това е различна визия за развитието на България. Но само с думи няма да стане. Трябват реални действия. Средството за постигане на тази визия е сваляне на ГЕРБ от власт, предсрочни избори и мобилизация да ги спечелим, за да я реализираме в управление. Една от стъпките е вот на недоверие към правителството „Борисов-3“. Предлагам Конгресът да обсъди и реши кога БСП да проведе разговор с другите парламентарни партии и да внесе вот на недоверие към кабинета. Ние от парламентарната група сме готови. Знам, че веднага ще се намерят политически анализатори и говорители, че БСП иска да злепостави България по време на председателството на ЕС, но както каза и президентът Радев - това председателство не може да е омерта, която да гарантира спокойствието отвътре и легитимация отвън. В навечерието на председателството, българският премиер Борисов е изключително активен на външнополитическата сцена, но резултатна ли е тази активност, какво носи тя на България и Европа? Тя започна с амбициозната заявка за посредничество между Турция и ЕС. След совалката на премиера Борисов между Анкара и Берлин, напрежението не само че не намаля, а ескалира до открити заплахи. Германия заплаши да изтегли своите военни от Инджирлик и предупреди, че може да се замразят преговорите за членство на Турция в ЕС. Президентът Ердоган отговори, че ако Европа продължава по този начин, никой европееец, където и да било по света, няма да може да ходи по улиците и да е в безопасност. И посредникът се сниши. След това нашият премиер се нае да посредничи между Вишеградската четворка и останалите държави от ЕС. Прояви отношение към срещата в Прага, разговаря с канцлера Меркел и резултатът от това посредничество не закъсня. Виктор Орбан, подкрепен от Полша, Чехия и Словакия, заяви в Будапеща, че не приема силово налаганите от ЕК квоти и отказва да приема не само мигранти, но и каквито и да било други заповеди от ЕС. И българският посредник се прибра в София тихо и кротко. Да погледнем посредническата роля на Борисов на Балканите. След подписването на договора с Македония, който и ние подкрепихме, премиерът се зае да посредничи пред ВМРО-ДПМНЕ за подкрепата му и заяви: „Имам среща с Никола Груевски, с него сме заедно в едно политическо семейство - в ЕНП, седим заедно в Брюксел, истински ще съм щастлив да го убедя и той да подкрепи. ВМРО-ДПМНЕ не подкрепи този договор. Нещо повече - поиска референдум. Очевидно от фактите посредникът Борисов се провали. Да видим какво донесе тази външнополитическа активност на България. Основните усилия на правителството са съсредоточени върху влизането в Шенген и чакалнята на еврозоната. Но и тук българският премиер удари на камък и то сред приятелите си. Германският министър на вътрешните работи заяви, че не вижда възможност за влизането на България в Шенген. Канцлерът на Австрия – че е безразсъдно предложението България да влезе в Шенген, а на Холандия министър-председателят се противопостави на това влизане в Шенген. В същото време няма ясна визия на правителството по кой от петте сценария, предложени в Бялата книга на г-н Юнкер, ще се развива ЕС. За излизането на Великобритания от разбрахме с премиера, че разводите са скъпо нещо и страдат децата. Но разбра ли българското общество как ще се отрази този развод на България? Намаляването на бюджета на Европа след излизането на Великобритания за сметка на какво ще бъде – на кохезионната политика ли, ако бъде така, българското правителство готово ли е да увеличи дела на публичните инвестиции в икономиката, за да компенсира това намаление. Ако не го направи, това ще се отрази ли на икономическия растеж? Редица важни въпроси, които изискват държавническа и дългосрочна визия от национален интерес, за която няма и дума. Това е външна политика на ПР-а, на снимката, на снишаването и послушанието пред по-силните. През това време се хвърля енергия и средства БСП да бъде представена като антиевропейска партия. Нека видим защо. На какви факти почива тази манипулация на общественото мнение, най-силно проработила в предизборната кампания за 44 НС. БСП взе решение на своите колективни органи Конгрес и НС да изрази следните позиции – против подписването на СЕТА, за сваляне санкциите срещу Русия; против Европа на две скорости, за еднакви стандарти при храните. Като председател на партията изразих тези позиции по следния начин: „Българският народ е равноправен с другите европейски народи, вие не сте ни началници, санкциите срещу Русия трябва да паднат, ще направим така че България да бъде пълноправен партньор, а не втората скорост на Европа, не сме второ качество хора, за да ядем второ качество храни, или ще променим Европа, или ще я загубим като цивилизационен избор, заради вашите десни правителства, заради вашите бюрократична политика ЕС е в това състояние“. Веднага десните партии в Европа, в лицето на генералния секретар на ЕНП г-н Лопез, който дойде в България и дясната ГЕРБ определиха това като антиевропейска позиция и започна голямата обработка и манипулация на общественото мнение. Вижте поведението на десните лидери – щом сте против дясното управление в Европа, значи сте против ЕС. Не ви ли прилича на познатото от българската действителност – щом сте срещу нас, значи застрашавате националната сигурност. Минаха изборите и какво се случи - тези десни лидери започнаха да повтарят това, което ние говорехме в кампанията. От някои от нашите тези дори направиха европейски кампании. По темата двойни стандарти в храните г-н Юнкер заяви – не може в Европа да има две класи потребители, не става въпрос за вкус, а за достойнство. По темата за две скорости и че не искаме да сме в задния двор на Европа, Доналд Туск на церемонията по случай 60-годишнината на римските договори заяви: Европа като политическо образувание или ще бъде единна, или изобщо няма да бъде. Днес вече и премиерът Борисов споделя нашата теза от кампанията, че искаме да сме равни на другите европейски народи и заяви: нашият глас трябва да е равен на германския. Искането ни за свалянето на санкциите срещу Русия също беше заклеймено като антиевропейско поведение. Месеци по-късно европейски лидери споделяха: при срещата с Путин г-жа Меркел: „Русия е важен наш партньор“. Г-н Макрон казва: „нито един важен проблем в света не може да бъде решен без Русия. На среща в Москва г-н Орбан заявява: Русия по никакъв начин не е заплаха, нито враг на Унгария. На среща между г-н Путин и г-н Ципрас, последният заявява: Гърция и Русия имат голямо бъдеще. Наш стратегически избор е да укрепваме връзките с Русия. Т.е. какъв е изводът – когато лява партия изрази позиции, това е антиевропейско поведение. Когато десен политик ги повтори след шест месеца, това е европейско визионерство. Когато защитаваш твърдо националния интерес на родината си и достойнството на българите, значи си против Европа. А когато се снишаваш и слушаш, си достоен европеец. Изводите оставам на вас. Но отговорът на нашата визия за бъдещето на Европа и мястото на България в това бъдеще, ще дадем днес. Затова ще говорим повече във втора точка, аз бих искала да поставя само няколко акцента:\n1. Европейският съюз – пълноценен социален съюз. Европеският социален модел не е за продан.\n2. България в ядрото, а не в перфиферията на ЕС.\n3. България – активен участник, а не пасивен слушател на европейската сцена.\n4. ЕС на заличаване на неравенствата между държавите членки.\n5. ЕС, в който Западните Балкани имат ясна европейска перспектива.\nТози доклад ще бъде представен от Сергей Станишев. Бих искала да ви информирам, че Националният съвет Не просто трябва да предложим лява алтернатива на дясната ГЕРБ, а да освободим държавата и народа си от веригите, в които ги държи една партия номинира другаря Сегрей Станишев за президент на партията на европейските социалисти и предлагам Конгресът също да потвърди и издигне тази номинация днес.\nЗа партията. В последната година и половина БСП спечели президентските избори. След последните парламентарни избори ПГ на „БСП за България”, освен че удвои своите народни представители, като брой и сериозно я обнови. 46 са народните представители, за които това е първи мандат. 24 са народните представители до 40-годишна възраст.\nПодобрена е организацията и комуникацията между ръководството, партийните структури, народните представители, кметовете и общинските съветници на БСП. Свидетелство за това са и редовните отчети, които се получават от организираните приемни на нашите депутати, съвместно с общински съветници и партийни структури по места. За последната една година са проведени повече приемни дни на народните представители, отколкото за предишните 4 години и затова не спомага само по-големият брой депутати в парламента, а и тяхната активност. Благодаря ви! Добрата координация между хората по места си пролича и при кампанията на БСП за изобличаването на порочните схеми на ГЕРБ в различните общини. След обявяването на кампанията "Не на страха" все повече хора се обръщат към БСП с информация и молби за съдействие.\nВъзстановена беше съвместната работа на ръководството на партията с кметовете социалисти, бяха организирани редица срещи с нашите представители в местната власт, където бяха дискутирани техните проблеми и възможностите за тяхното разрешаване, беше обсъдена подготовката за местните избори и изготвяне на изцяло нов ЗМСМА\nБеше направен актуален преглед на състоянието на основните партийни организации към 2017 година. Изготвена е актуална паспортизация на абсолютно всички общини и преглед на работата на общинските съветници по места, която се съхранява на електронни носители.\nЕдна от най-успешните инициативи, които стартираха в началото на годината, е създаването на Фонд "Политически инициативи". Към този момент са подадени над 50 проекта, като част от тях вече са получили финансиране и са в процес на изпълнение. По този начин беше стимулирана активността и креативността в местните структури - от отделния член на БСП, до областния съвет. Те поемат инициативата с интересни предложения на местно ниво и получават финансиране от централата. Показахме, че за нас организациите са най-важни, защото са близо до хората и дейността, особено в посока разширяване влиянието на БСП, трябва да бъде подпомагана.\nСпециално внимание беше обърнато и на районите със смесено население, където нашите другари полагат огромни усилия, за да наложат БСП като основна политическа сила. Възстановихме основите на истинска банка кадри, която е богатството на партията и ние ще разчитаме и за в бъдеще на тях.\n10 пъти са се увеличили социалистите, които са преминали през партийни обучения. За първи път от 90-те години насам обучаваме новите общински партийни председатели - 91 са минали през подобни обучения. В момента тече обучение за над 300 общински съветници на партията, които са първи мандат. Убедена съм, че голяма част от нашите кандидати за кметове са именно сред тези хора.\nПредстои ни провеждането на сериозен организационен пленум, в рамките на който, освен подробности по всичко вече посочено, ще си кажем и нещата, които ни куцат, за да ги преодолеем и да започнем от сега подготовка за местните избори.\nВъпреки тази огромна организационна работа, свършена в партията, въпреки спечелването на президентските избори след 11 поредни загуби, въпреки удвояването на парламентарната ни група, и активните позиции на БСП по всички важни въпроси, в последните седмици в обществото се създаде впечатление за тежък разнобой между нас. Заваляха внушения за разцепление на партията. Изказвания, че никога в историята си тя не е била толкова разбита. Коя партия другари? Кой е партията? Не лидерът, не ръководството, а нейните членове. Вие сте техни представители от цялата страна, моля да споделите, разцепени ли са организациите ни по места, разделени ли са нашите членове. Ако да – кажете по каква линия са разделени. Ако не – моля да информирате Конгреса и обществото от чие име девет души - наши другари, изразяват публично такива позиции. Събрахте ли се на общински съвети, на областни съвети, изразихте ли мнение, че партията се разцепва и упълномощихте ли ги да го заявят публично това през медиите или те говорят в лично качество? Моля, кажете спокойно, нека да чуем мнението на партията, която вие представлявате тук. Ние сме партия, в която различното мнение винаги се е уважавало и зачитало, през всичките години, откакто съществува. Да го направим и сега, другарки и другари.\nПубличният дебат беше сведен до вот на доверие на лидера и неговото бламиране. Ако само това беше въпросът, той е лесен за решаване. В нашата партия има много подготвени хора, които могат да поемат лидерството. Знаете, че винаги, когато сме избирали лидер, има по 20-30 номинирани качествени, умни и подготвени социалисти. Но не е това въпросът. Така наречената от медиите вътрешна опозиция, поне така беше внушено на хората, или отделни другари има различно мнение по много по-важни теми. Моля ви да ги чуем и да ги обсъдим. Това, което чухме публично, че използвам в много строги цитати, за да няма после обвинения, че с нещо съм злоупотребила и да няма „Не съм го казал”, „Не съм чул” и „Не съм го видял”. Според едно от тези мнения, промяната в БСП се изразява в: „Отстрелване на неудобните”, „отрязване клоните на дървото, на силните фигури, които вече не са депутати”. Какво казвате с това, другари? Укорявате лидера или оспорвате решение на върховния орган на партията, този Конгреса от февруари 2017 за промяна в Устава. Оспорвате основния документ на партията – Устава, чл. 41 ал. 5, който казва кандидати за народни представители не могат да бъдат социалисти, които са били 12 г народни представители. При това част от Вас, които днес оспорват този текст, тогава го подкрепихте, даже агитирахте във вашите партийни структури, че трябва да се приеме. Кой е отстрелян от партията, другари? Никой. Всички, които твърдят, че са изгонени, са: делегати на Конгреса, членове на Националния съвет, председатели и членове на комисиите и съветите към НС, сътрудници на ПГ и на депутатите. Какво не са? Не са единствено депутати.\nКолко от вас и от детските хиляди социалисти, които представлявате тук, в страната работите безкористно за БСП години наред, без да сте членове на НС, сътрудници на групата, депутати, членове и председатели на комисии и съвети към БСП? И колко от вас са смятали, че щом не са депутати, значи са изгонени, прокудени и партията ще се разпадне? Спокойно и откровено споделете какво мисли партията по тези въпроси. Могат ли другарите ни, които не са вече депутати да вземат участие при формирането на решенията на партията и действията на парламентарната група? Ако искат – да, защото участват във всички колективни органи на партията. Вместо това, те стоят отстрани и критикуват през телевизиите онези, които работят. Чухме различно мнение: „Материалът ни в парламентарната група е слаб”. Това с материала много ми заприлича на едно изказване на Борисов за лошия човешки материал. Даже и изразните средства станаха еднакви – материал, слаб или лош. Тук, с риск да оправдая критиките за по-острия си стил като ръководител, ще заявя много категорично – Не посягайте към депутатите от парламентарната група. Заставам зад нея, защото знам какво коства на тези хора да понасят всички удари, да работят денонощно, да отстояват позиции на БСП всеки ден. Тази работа се изразява в това, за 4 месеца: 24 закона 1471 изказвания, 60 часа са говорили от трибуната, внесени са 3 искания до КС, 4 предизвикани дебата, 506 въпроси и питания, 33 декларации от името на групата. Коя парламентарна група до сега е постигала това?\nЧу се обвинение, че ПГ се е напълнила с „младоци”, „детишляци” които не са подготвени. Какво оспорвате другари? Оспорвате основно решение на нашите органи на партията да се отворим към младите хора и да им осигурим възможност за развитие. Как очаквате да са напълно подготвени, като 15 години ги държим на резервната скамейка, да не би да ни вземат нашите, вечните депутатски места. Някои от вас самите сте станали депутати на много по-младежка възраст от тяхната сега. те 15 години ни чакат, станаха по на 45 години и ги наричате „детишляци, които не са готови”. Ами няма как да са готови, при положение, че на думи винаги казваме, че ще дадем път на младите, когато обаче вече трябва да го направим, те не са готови, за да бъдем ние вечни.\nЧухме критики, че в ИБ са навлезли млади хора, които нямат опит. Тук какво оспорвате? Решение на колективния орган - НС, който е избрал това бюро. Или оспорвате младежката възраст на Стефан Данаилов, проф. Гайдарски, Бриго Аспарухов, Апостол Димитров, Атанаска Тенева и Владимир Москов? Тези хора са минали през цялата партийна йерархия, от най-ниското до най-високото ниво. Не обиждайте другарите си, членовете на ИБ.\nЗащо, докато някои от вас бяхте членове на това ИБ, то беше най-доброто? А сега е най-лошото, същото с малки изключения. Позволихте си да внушавате, че решенията на партията и изготвянето на нейните алтернативи се прави някъде навън в някакви кантори. Чух за соросоиди. Обидихте десетки членове на Националния съвет, депутати, областни председатели, служители в отдел „Секторни политики” и всички служители на "Позитано", редовите членове, кметовете които докато вие критикувахте отстрани в продължение на два месеца работеха денонощно за изготвяне на бюджет 2018, проведоха над 50 дискусии в цялата страна, срещаха се със синдикати, работодатели, учители, лекари, земеделци, културни дейци, експерти по сигурността. И когато накрая някои от вас, видяха резултата от този труд, възкликнаха: „За пръв път виждаме бюджет на БСП, в който има политики, а не сметки”. Сега не ви ли е неудобно сега да погледнете тези хора в очите, които работиха ред цялото време, за да стигнем то този продукт? В желанието си за реваншизъм, може би, стигнахте дотам да отречете програмата на партията и предизборната й платформа. Ето как. Припомням, че те са приети от най-висшия ни форум – Конгресът, но чухме, разбира се от екраните, едно различно мнение, че Парламентарната група внася законопроекти, които не отговарят на нашата платформа. За пример беше даден законът за храните, който бил несъобразен с възможностите на българските производители. Да припомня, че в нашата предизборна платформа на стр. 6 подробно е описан този закон, нещо повече – той е изработен заедно със съюз „Произведено в България”, в който членуват 1500 български производители и те ни подкрепят в битката за защита на родното. Какво оспорвате – платформата или подкрепата на 1500 български фирми.\nЧухме от друг другар, че Парламентарната група не трябвало да се бори за отпадане на маловажен случай в Наказателния кодекс. Припомням, че на стр. 16 от нашата предизборна платформа, това е отбелязано изрично като един от начините да ограничим битовата престъпност. Какво оспорвате другари? Платформата на партията, за която гласувахте и която този Конгрес прие, включително с гласовете на другарите, които днес я критикуват.\nУважаеми другари, не обобщавам, а цитирам отделни мнения или уважаеми другарю, към който ще се обърна сега. Минахте границите, когато обявихте в ефир, че малкият и среден бизнес е в сивия сектор и затова не бива да бъде финансиран от Българска банка за развитие и че от там трябва да се финансира едрият бизнес, който е на светло. Припомням другари, че защитата на малкия и среден бизнес е основополагащ ангажимент в нашите идеи за подкрепа на хората на труда, на средната работеща класа. Имаме цяла разработена програма как ББР да спре да финансира шестте големи в страната и да изпълни това, за което беше създадена – да помага на малките, семейните фирми. С какво право оспорвате тези основни принципи и идеи на българските социалисти? Може би с правото да защитите собствените си интереси, кредитирани от тази банка? На последното заседание на Националния съвет също се чуха интересни различни мнения, на които си заслужава да обърнем внимание като това: „В своето изказване председателят на партията на няколко пъти употреби „политическата класа на прехода". Аз искам да се обърна към всички вас и да разсъждаваме по този въпрос. Ние, членовете на НС, народните представители от "БСП за България", част от политическата класа ли сме и част от политическата класа на прехода ли сме. Това е много сериозен идеен спор и ако председателят на НС възприема тази терминология и я налага, това означава много сериозен и различен вододел от всичките ни състояния на размишления, на предлагане на решения и на отстояване на техните действия“. За какъв вододел говорите, другари, и какво оспорвате? Позицията на председателя? Или решението на Конгреса от май 2016 г., в което е дадена оценка на прехода и е записано, че БСП не успяхме да отстоим и реализираме социалния модел на прехода, въпреки, че два пъти спечелихме парламентарно мнозинство. Не проявихме достатъчно твърдост при отстояване на конституционните норми в практическата им реализация. След всеки мандат губехме избиратели, защото не променихме установения социално-икономически модел. Носим своята отговорност за това. Това е решение на Конгреса, не лично мнение на председателя, че ние сме част от политическата класа и че носим отговорност за грешките на прехода, тогава, когато сме управлявали или когато сме били в опозиция и не сме били достатъчно силни да спрем управляващите.\nДруго различно мнение, което също трябва да разгледаме: „Аз имах лична амбиция за коалиция за голяма коалиция между БСП и ГЕРБ, след като БСП победи. Няколко пъти съм разговарял с Бойко Борисов по този въпрос”, а на Национален съвет се чу: „Имаше избор на председател на НОИ, защо ПГ не предложихте кандидати. Спомням си предния път с другаря Миков, когато подкрепихме сегашния министър, ние имахме договорка с тях и другарят Юруков остана на поста си“. Тези различни мнения, изразявани от наши другари от парламентарните избори досега поставят отново големия въпрос за коалиция с ГЕРБ. Един от тях го заявява открито и поне това достойнство трябва да му признаем – има позиция, излиза и я казва. Другото е по-опасно – задкулисните действия и договорки за консумиране на власт, договорка в предишния мандат за пост, пак бяхме в опозиция\nС тези мнения другари оспорвате не лидера, а колективното решение на НС да не влизаме в никаква скрита или открита договорка с политическия опонент. Друга критика към мен и към ръководството на НС беше да не говоря, че политическата класа е корумпирана, защото корупцията била дясно явление, нехарактерно за леви партии. Така беше оспорен друг официален документ на партията, в който се казва, че ще се борим с корупцията и в нашите редове. Какво показва това? Това показва страх от истината и в нашите редици. И една от причините ли е, с която можем да си обясним отпора, който дадохте на нашия антикорупционен закон, с което също омаловажихте труда на десетки хора. Какво се оказва, другари, ще чуем и зала и всички в дискусията - основните ви критики бяха към мен за еднолични решения, а всъщност вие атакувате Устава, програмата, предизборната платформа, решенията на Конгреса и на НС.\nНС реши и ни възложи да направим предложение за смесена мажоритарно-пропорционална система, в отговор на онези очаквания на хората на Референдума, че ще избират поне част от нас мажоритарно. НС го реши и ни го възложи. Изработихме такъв закон и уважаеми делегати на Конгреса, НС ни спря да го внесем в Парламента. Защо? Това страх ли е, че няма да ни харесат хората, ако не се подредим по определен ред в листата, а се явим мажоритарно?\nВие сте ме избирали с програма, в която обещах,че БСП ще има телевизия и ние работихме, десетки хора, това да стане факт и сме готови тя да стартира от 01.01.2018г. Но на НС се чу мнение, че нямаме нужда от това. Как ще го решим този въпрос и защо се оспорва този въпрос, след като знаем, че няма нито един член на партията, който да не иска телевизия? НС може и да ни спре при реализацията на това. За сега сме спрели, докато се произнесе този орган, но не сме се отказали. Ще направя всичко възможно и БСП ще има тази телевизия.\nМислех, другари, откакто започна тази дискусия в последния месец, какво се случва? Мислех, че атакувате лидера, защото сте обидени от промените, които направихме. Сега обаче считам, че не е така. Следейки внимателни вашите позиции от телевизиите, разбирам, че вие не атакувате лидера в лично качество, а позицията на партията, атакувайки програмата, платформата, изразявайки позиции в защита на едрия бизнес, против битката с корупцията в нашите редици. Вие искате да промените посоката на партията и това минава през смяната на лидера. Споделям мое мнение, може да ми кажете след това, че не съм права ще се съобразя с вас.\nЗащо сега избуя публично този спор, при положение, че тези решения са взети преди година и половина от колективните органи НС и Конгрес. Аз съм сигурна, че днес в партията не спорите по тези въпроси. Членовете не спорят за това. Защо сега? От моя гледна точка това се случва сега, защото дадохме отпор на съществуващия модел на завладяната държава. Защото отказахме опозицията да бъде „нахранена“, с постове и пари за ръководството й, от управляващите и опитомена от Бойко Борисов, по примера на много други партии. Защото разклатихме сериозно управляващата коалиция и парламентарното мнозинство до степен да завалят оставки в парламента, защото с президента Радев заедно твърдо се обявихме за борба с корупцията по високите етажи на властта и застрашихме тази корупция. Защото дойде време да представим истинската алтернатива, а не поредната фалшива, създадена като политическо инженерство в нечии кабинети. Това, което ни се случва днес, е втората фаза. Опозицията не може да бъде опитомена и нахранена, значи трябва да бъде разбита. От нас, скъпи другарки и другари, и от хората които стоят зад вас в цялата страна сега зависи дали ще допуснем това.\nНа фона на всички тези сериозни въпроси, за темата и за държавата темата на Конгреса беше изместена към лидерския въпрос. Получих критики. Някои от тях много разумни. Не съм безгрешна, благодаря ви. Човек трябва да чува и да се коригира. Но някои от тези критики и препоръки не приемам категорично. Чух препоръка, че се очаква на този Конгрес да покажа как ще „направя партията конкурентоспособна на политическия пазар”. Оставам почти безмълвна пред това очакване. Левите идеи не се търгуват като стока и политиката не е пазар. Информираха ме през медиите, че днес ще се явявам на „тест” накъде ще „бутам” партията.\nСкъпи българи, извън тази зала,\nАко усетите, че вашият партиен или държавен водач го е докарал дотам да се крие зад вас и ви бута, махайте го веднага, този човек не става. Лидерът стои отпред и води и поема първия удар, но само ако има зад гърба си единна, смела, силна и обща армия, нашата, БСП. Знам, че сте тази силна армия и ви благодаря за това. Чета заглавия „Клати ли се столът на Нинова“, „Ще оцелее ли председателят на БСП на конгреса?”\nНямам дребна амбиция за лична облага, за личен пост, но имам голяма амбиция да променим България\nУважаеми другарки и другари и скъпи българи, извън тази зала,\nАко усетите, че един лидер на партия или държава го е докарал до личното си оцеляване и се е фиксирал в това да си крепи стола, също веднага го махайте. Такъв човек ще ви предаде. Той ще направи недопустими компромиси, ще се съюзи и с дявола, за да спаси себе си.\nЧух и призив да обединявам, а не да разделям. Разбира се, че силният лидер е този, който обединява, а не който разделя. Мога да ви обединя около общата ни цел да променим България, около това да бъдем непоколебими за тази цел, да не се огъваме и продаваме. Но не мога да обединявам около личните цели за използване на партията, за облагодетелстване, постове, пари и власт, за договорки и задкулисие. Това не го мога.\nПитаха ме ще искам ли вот на доверие, за да се укрепя, даже такова е очакването от Конгреса. Не, разбира се. Няма да употребявам партията и да свикваме цял Конгрес, за да се крепя на поста си. Доказах, че не съм за пост, когато отказах поста председател на Народното събрание. Ако мислех за себе си, скъпи другарки и другари, щях да използвам случая в момента, при тази силна атака и отвън, и отвътре към мен, щях да подам оставка, да отидем на пряк избор от всички членове на партията и щях да го спечеля. Щях да се върна след два месеца и отново щях да съм председател, ако мислех за себе си. Но председател на какво? На една партия, в която два месеца вътрешнопартийни интриги и лобита са ровили сред вас в организациите. В една партия, която два месеца външни сили са ровили с мръсни ръце. На кой лидер му е нужда такава партия? Ето защо, не мислейки за себе си, а за партията ви казвам - нямам дребна амбиция за лична облага, за личен пост, но имам голяма амбиция да променим България. Аз мога това – да ви дам самочувствие, че можем да управляваме по-добре България, че вие сте победители, защото сте единствените, побеждавали някога партия ГЕРБ е тази държава. Аз мога да ви гарантирам, че няма да отстъпя от тази битка, че ще ви дам смелост, за да можете вие да я дадете на народа ни, но само ако сме заедно и единни. Не искам просто власт, искам този свят да се промени и не мога да го кажа по-добре от Николай Петев. Нашият поет ни напусна с една заръка: „Този свят трябва да се промени, защото не обича човека, защото българинът е унизен, защото иска всичко да продадем, защото иска да обичаме Русия нелегално, защото брои само богатите за хора, а бедните за население, защото подменя приятелства с предателства. Мислиш, че говориш с Христос, а той бил Юда. Защото мачка мечтите, защото изтрива свети неща, защото ни завива с нищета, защото ни зачерква паметта. Този свят трябва да се промени”. С вас можем да го направим.\nТад груп след арестите: Загинали сме, хванат ли ни, сме без работа\nСледим през телефона бедствията в София\nПриключи третият етап от изграждането на канализация в столичния квартал „Люлин“ 9\nПожар обхвана голяма площ от пловдивския ромски квартал "Столипиново"


Есенната депресия се отменя | Estrella Есенната депресия се отменя | Мисли със сърцето си\nГледам си новолакираните в червено нокти, радвам им се и си викам „Ето, толкова малко му трябва на човека, за да не изпада в униние между 10 октомври и 20 декември“.\nВсяка година тълпи хора се сблъскват с гадостта, наречена есенна депресия.\nНавсякъде плъзват черни якета, намусени физиономии, още по-черни чадъри и увесени носове и от общата мъка те избива само на рев и самосъжаление.\nА е толкова лесно да й покажем вратата на есенната депресия и да я пратим да си ходи по живо по здраво с все тъгата и мрачното настроение.\nЕто, първата стъпка вече я направих – лакирах си ноктите в доматено червено. Измислила съм още няколко, да видим дали, ако ги приложа всичките, няма да се окажа в есенна еуфория някъде към средата на ноември.\nИ така, изброявам:\n– цветни лакове за нокти и никакви черни дрехи\nникакво убито кафяво, винено червено и мораво. Това са цветове, от които на човек му иде кротко да се обеси. Не. Оставям си кораловото от лятото, едно кичозно розово също имам, и никакви тъмни тонове, дето били цветовете на есента.\nЦветовете на есента, друг път. Цветовете на депресията са това. Само ярки цветове на ноктите, точка.\nИ не само на ноктите, втора точка. Ярки шалове, ярки горни дрехи или поне цветен чадър. Не може да ходим като в траур 4 месеца, само защото „се поддържа по-лесно“. Кое? Депресията се поддържа със сигурност лесно, когато цял народ носи черно, съгласна съм.\nТрябва само да си намеря плетената оранжева шапка от миналата година.\n– мекички материи\nЕсента е студена, ветровита и остра. Естествената й противоотрова са мекички и топлички материи, с които вече започнах да се обгръщам.\nЕто например, новия ми домашен халат е пухкав като изкъпано и изсушено със сешоар котенце. И одеялата, които лежат нагънати на всеки край на дивана, и те са мекички.\nКолкото по-студено и мрачно става навън, с толкова повече мекички неща ще се обгръщам. И нека да ми е зле после!\n– светлина, светлина\nНай-потискащо от всичко е мракът. Не намирам за нормално да е светло едва между 8 и 4 следобед и през останалите 20 часа от денонощието да сме като в дупка. Отвратително. Затова, напук на строгите правила вкъщи, че ако не си в стаята, няма защо да свети лампата, насветках всички крушки и ще си останем така поне до февруари, когато отново започва да е още светло в 6 следобед.\nМного по-добре ми става на душата, когато влизам от стая в стая и е светличко. Особено в кухнята. Свети ли в кухнята, значи в къщата има живот.\nТака че лампите на 6, и без това са с LED крушки, няма да влезем в преразход.\n– кекс с ябълки и повече движение\nНикой не може да остане депресиран, ако къщата му ухае на канела, ванилия и прясно изпечен кекс.\nТака и така навън не става за нищо, по-добре да уплътним времето вкъщи с нещо вкусно.\nРазбира се, този съвет води до напълняване, затова ще комбинирам с ежедневни сутрешни или когато-се-сетя-през-деня упражнения. Без да се напрягам, само малко разтягане, клекове и някой и друг планк.\nНе искам през пролетта да се изтъркалям от вратата, победила депресията и стройната си фигурка.\n– и редовно ще си пия хапчетата\nМагнезий и В-комплекс е вълшебното съчетание за добро настроение през есента и зимата.\nПомагат също витамин D, витамин С и геритамин. (А и Е).\nШе взема да дръпна един морков!


Здравословни барчета с овесени ядки (Рецепта) - Труд\nВторник 18.05.21 / 19:26\nВторник / 18.05.2021 / 19:26 '; + $minutes; document.getElementById("time-item").innerHTML = datetime ;\nЗдравословни барчета с овесени ядки (Рецепта)\nВ този период на пандемия и работа от вкъщи движението на всеки е ограничено. Поради тази причина не можем да си позволим високо калорична и нездравословна храна. Вместо да наблягаме на купешките кроасани, вафли и други десертчета, можем сами да си приготвим нещо сладко и полезно за здравето. По този начин ние знаем произхода, качеството на продуктите и най-важното – направено е вкъщи с любов.\nНастоящата рецепта не е строга и продуктите в нея могат да бъдат заменяни спрямо наличното по шкафовете или спрямо персоналния вкус на всеки. Бадемите могат да бъдат сменени с орехи, шам фастък или други ядки, сушените боровинки – с други сушени плодове като череши или кайсии и т.н. Възможно е да добавите кокосови стърготини или да замените кравето маслото с кокосово. Вариантите са безкрайни - всичко, което трябва да знаете, е основата. Овесени ядки, втвърдяваща се мазнина, мед и кафява захар. След това добавете всичко, което ви харесва.\n• Класически овесени ядки – 2 ½ чаши (230 грама)\n• Бадеми – ½ чаша (80 грама) (или други ядки)\n• Мед – 1/3 чаша (110 гр.)\n• Масло – ¼ чаша (55 грама)\n• Ванилия – ½ чаена лъжичка\n• Сушени плодове – ½ чаша (60 грама) (боровинки или други)\n• Шоколадови капчици – ¼ чаша (65 грама) (тъмен или млечен шоколад)\nЗа рецептата е необходимо както овесените ядки, така и бадемите да бъдат печени. Можете да направите това във фурната или на тиган върху хартия за печене. И при двата варианта трябва да внимавате да не ги препечете, защото тогава ще придобият горчив вкус.\nВ касерола загрейте на умерен огън маслото, меда, кафявата захар, екстракта от ванилия и солта. Важно е да се превърне в хомогенна смес и захарта да се разтопи.\nКогато ядките са готови, ги прехвърлете в голяма купа и към тях добавете маслената смес. Разбъркайте добре. Оставете да се охлади около 5 минути и включете сушените плодове и шоколадовите капчици. Отново разбъркайте.\nПрехвърлете овесената смес в облицована тава, след това използвайте гумена шпатула или с мокри ръце притиснете плътно сместа в съда. Важно е да упражните силен и продължителен натиск, за да може барчетата да не се разпаднат, след като се охладят и нарежат. Натискайте за около една минута.\nМожете да поръсите още 2 супени лъжици шоколадови капчици върху разнесената вече смес и с помощта на гумена шпатула внимателно ги притиснете отгоре. Охладете за поне 2 часа, а след това нарежете на 12 барчета.\nСъхранявайте барчетата в затворено пространство: плик или кутийка. За по-меки барчета поддържайте стайна температура, а за по-твърди съхранявайте в хладилника.


Младите българи в Нидерландия гласуваха с надежда за промяна /ВИДЕО/ – Русе Медиа - За да знаеш повече\nМладите българи в Нидерландия гласуваха с надежда за промяна /ВИДЕО/\nот Gergana Dimitrova\nМладите българи, които живеят в Нидерландия, отидоха до урните в секциите по градове, за да дадат своя глас за една по-хубава България. В по-малките градове като Грьонинген например, желаещите да упражнят правото си на вот са били двойно повече от записаните първоначално в списъка.\nЕто какво разказа Гергана Антова, председател на СИК в Грьонинген, пред кореспондента на Русе Медиа Николай Димитров. Пианистът от Русе, който е студент в Консерваторията „Принц Клаус“, влезе в ролята на журналист специално за изборния ден.\n„Не сме очаквали да има толкова голяма избирателна активност, но от сутринта идват постоянно хора, предимно студенти. Денят е много натоварен, до обед имахме 150 човека, до довечера още толкова. Това е доста голям брой за избирателна секция в по-малките градове като Грьонинген. Оптимистично настроени сме. Около 100 човека бяха в избирателните списъци, вече сме ги надвишили, постоянно се допълват, тъй като идват нови хора и попълват декларации, че искат да гласуват“, каза Гергана Антова.\nСамата тя е част от огромна мрежа от доброволци по цял свят и когато са се свързали с нея да се включи в подготовката на изборите, тя не се е колебала. „Доброволците се кандидатираме да бъдем членове на СИК. За мое огромно щастие мен ме одобриха и станах председател на СИК в Грьонинген. Други за съжаление, в по-големите градове, не успяха, тъй като бяха изместени от партийно представени лица. Ние сме една огромна група, които организираме процеса, търсим зала, свързваме се с общината за корона мерките. Отделно получаваме подкрепа и от посолството“, разказва още българката.\nЗалата, която са избрали за секция, не е случайна. Тя се е ползвала и друг път за избори и е била българско училище. Мястото се ползва за сбирки на жителите от района, които се събират там и обсъждат важни теми за квартала си.\nА ето какво споделят и студентите, които днес гласуваха в секцията:\nСимеон Симеонов, студент по музика: Гласувам, защото ако искам да имам изисквания към политиците, трябва да се гласува. Искам да има повече прозрачност на политическите процеси, ясно установени човешки права, които да не се нарушават по абсолютно никакъв начин. Лично бих се радвал да видя някаква по-ясна и целенасочена политика по отношение на културата.\nТеодор Тошков, студент по джаз барабани: Смятам, че това е единственият начин, по който може да се постигне промяна в нашата държава. Всеки от нас има тази отговорност за едно демократично общество. Това е моят начин да упражня това мое право. Искам, тъй като съм човек на изкуството, да се обърне повече внимание на културата. Което не означава само по-голямо заплащане за оркестрите, а и повече да се подкрепя културата и да се дадат повече възможности за изява на млади хора.\nВиктория Даскалова, студентка по цигулка от Русе: Като пълнолетен гражданин за първи път упражнявам правото си на глас. Бих искала да има някаква промяна в България. Образователната система, културата, по-високи пенсии и заплати, защото е жалко, особено за възрастните хора, които са работили цял живот, да получават мизерни пенсии. Също така и за хората, които имат образование и са специализирали в дадена област, да получават достатъчно високи заплати за квалификацията си.\nКъм 17 часа: 36,75 % активност в Русенско, преди 4 г. – 42,36 %\nРусе и България имат трети европейски шампион в щангите\nКъм 6:30 часа: Партията на Слави Трифонов води в Русе пред ГЕРБ\nЗапочва частичен ремонт на Дунав мост, ще спират движението /ВИДЕО/


Загуба на тегло лекар yuma az\nHcg план за диета ден първи\nЗагуба на тегло лекар yuma az - Шокиращи снимки загуба на тегло\nЗагуба на тегло. Високите нива на кръвна захар обикновено предизвикват могат да доведат до загуба на тегло. Steven from Scottsdale, AZ purchased 1 bottle of Testosterone 500 4 hours ago. Водещи кардиолози от Клиниката по кардиология на болница „ Токуда“ ще извършват безплатни профилактични прегледи по повод Световния ден за борба с хипертонията – 17 май. Ако имате запек кръв в изпражненията, диария, газове, по- редки изпражнения изобщо.\nБолест на Такаясу - обща умора припадъци, отпадналост, телесно тегло, повишена температура, болки в ставите, нощни изпотявания, двете ръце, загуба на апетит , болки в едната симптоми на. Загуба на тегло лекар yuma az.\nПрегледите са насочени към пациенти с. Загуба на тегло. Може да бъде съпроводена с гадене повръщане загуба на тегло. – Phen24 е една добавка, която използва най- новите методи в процеса на загуба на тегло. Постоянно чревно неразположение или чревни промени.\nТова са диети с ниско съдържание на въглехидрати - основната идея е да получите повечето от калориите си от протеини и мазнини. Наред с изгубената чрез урината глюкоза диабетиците губят много калории. Продължава от: 10 симптома на рак, които жените трябва да познават - част 1 6. Необяснима загуба на тегло; Внезапната загуба на апетит респективно – , продължила дълго във времето, на тегло са едни от най- честите предупредителни знаци.\nИма някои ползи но трябва да внимавате с тях особено ако имате някои медицински проблеми. Investor Dnes Bloombergtv.\nНе е нужно да отидеш на лекар или лекар да получи рецепта. Az sum ot vidin ot nqkolko meseca mujat mi mn. Това е хранителна добавка. Липса на апетит. Липсата на апетит никога не бива да бъде подценявана, защото тя също може да се дължи на проблем с черния дроб. AZ най- пълната Phen24 ™ преглед, че никога не са се познавали преди!\nЗелено кафе срещу черно кафе за отслабване\nЗагуба Намали бедрата\nInvestor Dnes Bloombergtv. bg Bulgaria On Air Gol Tialoto Az- jenata Puls Teenproblem Automedia Rabota Az.\nКонсултирайте се задължително с лекар. За съжаление, безпричинната загуба на тегло може да говори за рак на стомаха.\nPx90 рецепти за раздробяване на мазнини\nБелхел хапчета за отслабване\nБанер изображения загуба на тегло\nПурина едно здравословно напомняне\nЗелено кафе 800 франция\nЦентровете за загуба на тегло изчистват езерото tx\nИзгаряне на мазнини тренировка програма


награди – Блог за бизнес софтуер\nApril 11, 2019 sensei 0\nЗа първи път в конкурса ще могат да участват сайтове на чужд език, създадени от български разработчици С ранна регистрация на половин цена беше даден […]\nFacebook тества функция, подобна на Nextdoor, която ви дава начин да се присъедините към групи, базирани на общността – Neighborhoods. Към момента тя е активна в Канада, но компанията ще разшири обхвата й “скоро”. Ранната й версия беше видима още миналата година, когато социалната мрежа призна, че тества инструмента. Сега тя подробно описа какво може... […]\nПремахването на преводите за общността от YouTube миналата година се оказа истински удар за глобалните потребители, които разчитаха на инструмента. В негово отсъствие те бяха принудени да разчитат на автоматично и ръчно качени субтитри, което често са ненадеждни. Сега обаче изглежда, че компанията експериментира с нов инструмент, който превежда от английски на нейтивни езици за... […]\nНастъпващата пролет е време, в което много хора провеждат своите дълго очаквани почивки и екскурзии. За мнозина ситуацията, в която се намираме и свързаните с нея ограничения за пътуване в чужбина, са повод да преоткрият красотата и историята на България. Туристическата онлайн платформа Luxury Discounts, която е и организатор на кампанията “Безопасна почивка”, публикува десет... […]


Непозволен обратен завой VS превишена скорост и без книжка\nКак се определя обезщетението, когато и двамата водачи имат вина за инцидента (съпричиняване)?\nАнализът на темата за съпричиняването в този случай ще бъде направен чрез едно съдебно решение, което доста аргументирано обяснява защо когато двама водачи нарушават правилата за движение по пътищата и двамата отговарят поравно за настъпване на инцидента.\nПострадалият при ПТП е управлявал мотоциклет Хонда. Скоростта му на движение в този момент не е обективно установена по делото, но вещото лице, тя е не по-ниска от 50 км/ч.\nВодачът на лекия автомобил Фолксваген в този момент е предприемал маневра „обратен завой“. Той е навлязъл в лентата за движение на мотоциклета, при което траекториите им на движение се пресичат и така настъпва удар – в лентата за движение на мотоциклета /лявата пътна лента/. На практика, преди да настъпи ПТП, мотоциклетът и автомобилът са се движили в една и съща посока, но в различни пътни ленти- мотоциклетът в лявата, а автомобилът- в дясната.\nПретърпените от мотоциклетиста в процесното ПТП множествени мекотъканни увреждания са причинили на пострадалия временно разстройство на здравето, неопасно за живота. Те са преминали окончателно за срок от 2 седмици. Мозъчното му сътресение е било излекувано в рамките на 3-5 седмици\nПострадалият е доказал своите увреждания чрез епикриза от болница, съдебно- медицинско удостоверение и комплексна съдебно-медицинска експертиза по делото.\nОтговорност на застрахователя на лекия автомобил\nПретенцията на пострадалия мотоциклетист се основава на задължението на застрахователя да покрие вредите, които са били причинени от застрахования водач на МПС, като плати вместо него обезщетение.\nОсновният спор между страните по делото е относно механизма на настъпване на катастрофата и доколко съответства на закона поведението на участвалите в инцидента водачи. Съдът е анализирал прецизно всички събрани в хода на процеса доказателства.\nНарушение на правилата от мотоциклетиста\nСъдът е приел, че мотоциклетистът е нарушил правилата за движение по пътищата, като:\nпоради несъобразена скорост е реализирал удар в спрелия в изчакване за предприемане на маневра за обратен завой лек автомобил;\nне е притежавал правоспособност на водач за категорията, към която спада управляваното от него моторно превозно средство.\nе навлязъл и се е движил трайно в крайното ляво платно, по път с две/ три самостоятелни платна за движение\nВодачът на мотоциклета е имал фактическа видимост към готвещия се за извършване на маневра лек автомобил – от значително разстояние, приблизително 200 метра. Преценявайки автомобила като предвидимо потенциално препатствие, той е могъл да намали скоростта и дори да спре, при внезапно възникване на опасност.\nНарушение на правилата от лекия автомобил:\nВодачът на автомобила също е допуснал грубо нарушение на правилата за движение, защото е предприел маневрата за извършване на завой в обратна посока. В случая е трябвало да пропусне и попътно движещите се от лявата му страна пътни превозни средства – какъвто се е явявал мотоциклета в конкретната ситуация на пътя.\n“Двамата участници в пътния инцидент имат напълно еднакъв еднакъв принос за настъпването на вредите и причинно следствената връзка между поведението на всеки от тях и настъпването на вредоносния резултат е в съотношение 50:50.”\nВ заключение е приел съдът.\nТози извод на съда се е отразил и върху крайния размер на застрахователното обезщетение, което мотоциклетистът има право да получи да получи.\nОбезщетение по справедливост\nЗа претендираните неимуществени вреди обезщетението се определя от съда по справедливост, съгласно приложимата разпоредба на чл. 52 от ЗЗД. За да прецени справедливия размер на обезщетението, съдът е взел предвид:\nвъзрастта и социалната активност на пострадалия,\nестеството и характера на преживените болки и страдания,\nизживяните негативни емоции,\nвидовете и тежестта на травмите,\nсоциално – икономическите условия в страната, определящи критерия за жизнен стандарт;\nКато е определил крайното обезщетение в размер на 14 000 лева., след което го е намалил на 7 000 лева заради съпричиняването в съотношение 50/50.\nАко сте пострадал при подобна ситуация, ние можем да Ви помогнем:\nЕтикети: Гражданско дело, Застраховка, Неимуществени вреди, Обезщетение, обратен завой, превишена скорост, ПТП, Справедливост


Не стана ясно какъв ефект ще имат допълнителните приходи върху общинските бюджети\nДепутатите от парламентарната Комисия по бюджет и финанси приеха на първо четене промените в Закона за корпоративното подоходно облагане (ЗКПО), в чиито преходни и заключителни разпоредби са включени изменения във всички данъчни закони.\nНай-сериозната корекция е в Закона за местните данъци и такси, където не просто се променят ставките, а целият модел на облагане. Идеята на вносителите (Министерство на финансите) е да се премине плавно към екологично двукомпонентно облагане на автомобилите.\nПред журналисти председателят на комисията Менда Стоянова обяви, че средно с 30% ще се повиши данъкът на колите със сертификат ЕВРО 1, 2 и 3. Това засяга 2,4 млн. коли. "Данъкът на тези автомобили е изключително нисък. Някои от тях плащат от порядъка на 6-7 лева, така че 30% не е сума, която би могла да има съществено значение", аргументира се тя.\nЗа по-мощните автомобили налогът остава по-висок, но в сравнение с досегашния ще има намаление около 10-20% на най-екологичните автомобили от категория ЕВРО 6, уточни Стоянова.\nНито тя обаче, нито от МФ успяха да кажат колко точно ще бъде данъкът в различните градове. От финансовото ведомство отказаха да предоставят и сметки за това какви биха били общо приходите от налозите върху автомобилите с мотива, че това ще бъде възможно за изчисление едва, след като общинските съвети решат каква ставка ще наложат.\nОт БСП не пропуснаха атакуват управляващите, че за пореден път предлагат законопроект без към него да е приложена оценка на въздействието.\n„Ние сме бюджетна комисия все пак, несериозно е. Няма никакви разчети какви приходи ще влязат към държавния бюджет и бюджетите на общините следствие на предложените промени“, коментира Румен Гечев от БСП.\nМенда Стоянова му опонира, че държавата определя данъчната основа и ставката в диапазон, а оттам нататък решението е в ръцете на общините.\nНовите подоходни декларации вече са достъпни в сайта на НАП Последен ден за данъци с отстъпка По-ниски данъци за новите коли Плащаме авансов данък по желание НАП връща данъци на семейства с ипотечен кредит


11 май - Ден на Ловеч\n12 май 2010 08:50, Ловчанска митрополия\nСв. равноапостолни първоучители Кирил и Методий са небесните покровители на гр. Ловеч. В тяхна чест в центъра на града се строи нов катедрален храм.\nПо традиция след св. Литургия празникът продължава на градския площад, където ловчалии посрещат официални гости от страната и чужбина.\nТази година за празника на града в Ловеч гостува държавният глава Георги Първанов, който отбеляза, че Ловешката община е на първо място в България по усвояване на европейски средства и успокои жителите на града, че трудностите на кризата започват да отминават.\nЧетири чуждестранни делегации посрещна Ловеч. В делегацията от побратимения руски град Лотошино, водена от кмета Анатолий Лютенко, има и двама представители на българската общност в Русия. Те са заявили желание да установят контакти със свои роднини в България.\nДругата делегация е от побратимения град Берат в Албания. Начело на делегацията от Ерфурт, с който Ловеч има дългогодишно партньорство, е бившият кмет Манфред Руге. Сред немските гости са представители на неправителствена социална организация, с която се работи по съвместен проект.\nГостува и делегация от град Лавал, Франция. Тя е водена от зам.- кмета на града, с когото ще се подпише протокол за партньорство в областта на културата, управлението на отпадъците и пречистването на водите.\nНегово Високопреосвещенство митрополит Гавриил беше награден от кмета на град Лотошино Анатолий Лютенко с медал за ролята му в развитието на славянските народи.


Каквото сам си направиш... - kreativen.bg\nНаскоро Световната здравна организация (СЗО) публикува доста стряскащи данни за това, което очаква повече от милиард и половина хора – над една четвърт от населението на планетата, на възраст между 18 и 64 години. Според експерти на тази най-авторитетна организация в областта на здравеопазването, всички тях ги застрашават изключително опасни заболявания. Много е вероятно те да ги доведат и до преждевременна смърт. Става дума за коронарна болест на сърцето, рак на гърдата и на дебелото черво, диабет, високо кръвно.\nА причината това да се случи, е начина им на живот. Всички те не се натоварват достатъчно физически, забравили са що е активно, многокилометрово движение. Те не слизат от автомобилите си, непрекъснато седят или лежат пред трепкащи екрани.\nСвоята прогноза експертите на СЗО са направили, след като са анализирали данни за 1,9 милиона мъже и жени, които са участвали в 358 проучвания. Така те са установили, че около една трета от жените (32 на сто) и 23 на сто от мъжете в света, не покриват препоръчваните норми за физическа активност. Става дума за минимум 150 минути натоварване с умерена интензивност или 75 минути висока физическа активност за седмица.\nНедостатъчно или пълно отсъствие на работа на мускулите, се забелязва при хора от целия свят. Техният относителен дял сред населението на западните държави, се е увеличил от 31 на сто през 2001 година на 37 на сто през 2016 година. За Великобритания например, делът на мързеливците е 40 на сто сред жените и 32 на сто при мъжете. В САЩ близо половината от населението не се натоварва достатъчно физически.\nИзследователи от Харвардския университет също стигнаха до любопитни изводи. Те анализираха данни за здравето на около 40000 медицински сестри и лекари, които са били наблюдавани в продължение на 30 години. И така установиха, че тези от тях, които са страдали от затлъстяване и са имали вредни навици на живот, са умрели средно с 12-14 години по-рано от връстниците си, които са били физически активни, не са пушели и пиели алкохол. Много е важно и с какво се храни човек: употребата на качествен зехтин и средиземноморски ястия например, намалява шансовете човек да умре от инсулт или инфаркт. А консумацията на голямо количество сол в менюто рязко влошава здравето на сърцето и съдовете.\nСредно мъжете и жените, спазващи елементарни жизнени правила, са живели съответно до 87 и 93 години, а останалите – до 75 и 79 години. Увеличаването на продължителността на живота, според учените, е благодарение на рязкото намаляване на шанса човек да получи инфакт или инсулт и да се разболее от рак. За разлика от хората, които пренебрежително се отнасят към тези прости правила на здравословен начин на живот, при тях вероятността от раково заболяване е била по-ниска с 65 на сто. Те са имали два пъти по-малък шанс да умрат от инфаркт или инсулт и три пъти по-малко са били изложени на риска от внезапна смърт.\nОбщо взето тези експерти не ни казват нещо необичайно – това, че е полезно да се движим, активно и редовно да спортуваме, е познато вероятно на всеки наш съвременик. Знаем и за вредата от пушенето, пиенето на алкохол, затлъстяването и некачественото хранене.\nПарадоксът е в това, че малцина спазват дори тези елементарни правила на живот. На все повече хора, особено пък на младите, като че ли им е все тая дали за по-дълго или за кратко ще са на този свят. Дреме им, че ако следват дори само тези пет препоръки, те гарантирано ще удължат най-малко с десетилетие живота си! И обратното – ако са лениви, пушат, пият, хранят се с вредни храни, затлъстели са, нищо добро не ги очаква в близко бъдеще.\nОще едно потвърждение на познатата поговорка – каквото сам си направиш, никой друг не може да ти го стори…\n24.01.2019 - в "Реалността"\n19.11.2016 - в "Реалността"


Бургас става първият български град с изцяло руско училище?\nАвтор: Екип Burgas24.bg 09:38 / 05.07.2013 Коментари (21) 6076\nБургас може да стане първият български град, в който да се открие изцяло руско училище. Вече върви такава кореспонденция между България и Русия. Хиляди руски граждани се заселват у нас трайно, приемат българските си имоти не като втори дом край морето, а като основно жилище.\nПо данни на Руския център в Бургас броят на постоянно пребиваващите в областта стига вече до 6000 души, като през лятото се увеличава двойно. Според почетния консул на Русия в Бургас Тонко Фотев те са вече 10 000 души. Тенденцията била да се заселват и рускоговорещи от Украйна и Казахстан.\n"Като станах кмет преди 6 г., в Бургас русначетата бяха 4, а сега са 250", заяви Димитър Николов. "Нуждата от такова учебно заведение става все по-належаща. Изпратили сме предложение до МОН и с тяхното министерство вървят преговори за стиковане на учебната програма", заяви зам.-кметът по образование Йорданка Ананиева.\nИмало и вариант да учат в българско училище, в което да има СИП по руски програми, но засега не е одобрен. Предварителните планове били училището да отвори тази есен, но детайлите по програмата забавили откриването. Сега русначетата на постоянно пребиваващите им родители учат в български паралелки.\nСпоред преподаватели бързо усвоявали материала и се чувствали комфортно сред връстниците си. Засега още няма яснота къде ще е училището. В който и район да е, жилищата автоматично ще скочат, тъй като руснаците с деца ще се заселят около училището, обясняват брокери на недвижими имоти.\nИначе обичайна гледка по крайбрежието ни е и извън сезона по централните улици и в Морската градина на Бургас да се срещат млади рускини, които разхождат едно или две деца. Обикновено са сами, защото главата на семейството често пътува до Русия.\nПърви усетиха накъде вървят нещата брокерите на недвижими имоти. Застиналият допреди 2-3 г. пазар се оживи благодарение на руската "инвазия". Началото поставиха пенсионерите, които инвестираха спестявания в по-спокойни места - обикновено в малките крайбрежни градчета.\nСега можем да кажем, че интересът е концентриран в големия град, казва Диана Иванова, представител на голяма агенция.\nПо-заможните руснаци не се интересуват от цената - дали е със 100 евро по-скъпо, или по-евтино. Те търсят луксозни жилища близо до здравно заведение, парк, магазини, показват наблюденията на брокери.\nЕдна от най-модерните сгради в Бургас, вдигната през последните години от стъкло и алуминий до Морската градина, е основно изкупена от руснаци. След хранителните магазини със сельодка, кефир, десетки видове водка и други храни, включително и хляб, произведени в Русия, в центъра на града се появи и голяма книжарница с томове литература и детски книжки на руски.\nГолемите вериги хипермаркети се надпреварват да им правят отстъпки за групово пазаруване, които варират между 5 и 20% в зависимост от стоката. Особено през лятото заради големия брой руснаци двата мола в Бургас работят на пълни обороти. Често срещана гледка е автобуси с туристи от курортите да спират пред магазина и след два часа ги извозват обратно.\nНаскоро екип от Бургаския свободен университет, който разработва методика, свързана с нагласите на имигрантите, оповести данни от своите проучвания. Според тях постоянно пребиваващите у нас руснаци се делят на 2 основни групи - пенсионери и хора в активна възраст.\nНапливът на първите бил най-силен преди 5-6 г. Сега нараства броят на младите имигранти, които идват тук заради по-добрите условия на живот или за да правят бизнес.\nРуската общност вече дава заявка и за активно участие в обществения и културен живот. На тазгодишния 24 май при откриването на традиционната изложба на бургаските художници поздравление поднесе Наталия Аринова, една от създателките на информационния център "Руска реч". Идеята на инициаторите е, от една страна, децата на сънародниците им да не забравят книжовния си майчин език, а от друга - да дадат възможност на българите да научат руски.\nСемейството на Аринова е пристигнало от Казахстан. Не сме единствените, има и други фамилии, голяма част от християните в последните години решават да напуснат Казахстан и България е едно от предпочитаните места, казва Аринова.\nРуските деца научават бързо български. В момента имаме курс, който трябва да подготви 10-12 деца, за да могат през есента да започнат в българско училище, казва Аринова.\nЗа трайното заселване на руснаците говори и фактът, че все повече руски фирми искат да инвестират в региона. Една от големите компании "Мостовик" подписа наскоро договор за 140 млн. лв. с община Бургас за изграждане на океанариум в парк "Езеро".\n"Много е добре, че се заселват в Бургас и тенденцията се очертава трайна. Най-важното е, че се чувстват добре. Това е шанс за нас, тъй като задвижват и икономиката на региона, а и покрай инвестициите откриват нови работни места. Само за поддръжката на океанариума ще бъдат наети 40 биолози", каза бургаският кмет Николов.\nПреди дни той преговаря с друга голяма руска компания, която е готова да открие завод за производство на хирургически игли и конци. Заради масовото заселване на руснаци в региона Бургас вече е задвижил процедура по откриване на генерално консулство.\n"Готови сме да им предоставим помещения в дома на "Лукойл", заяви кметът, който разговарял на тази тема с посланик Юрий Исаков.\nСлед областния център второто най-предпочитано място за постоянно пребиваващи руснаци е Поморие. В градчето на 20 км от Бургас си имат квартал "Малката Москва".\nДопреди 2-3 г. тук се чуваше и българска реч, но сега, откакто съм пристигнала, разговарям само на руски, казва Марина Шахатарова. Преди да купим апартамент в Поморие, съпругът ми обиколи цялото Черноморие. Спряхме се на това място, казва Марина. Тя с интерес научава, че се готви откриване на руско училище.\nАпартаменти в Поморие са си купили и няколко техни приятелски семейства. Това ни кара тук наистина да се чувстваме у дома, казва Марина. Руснаците не крият, че един от аргументите им да изберат България са и цените.\nВсе още нямаме официална статистика, но вероятно руските граждани с имоти в общината са 6-7 хил., казва кметът Иван Алексиев.\nа защо ншма турско училище?\nзащото не ви е мястото тука, затова няма.\nГеорги Димитров 9\nSvilen Vasilev 1


Седмицата (14–19 март) - Тоест\nСъбуждам се, включвам компютъра, проверявам станало ли е чудо. Това е ритуалът ми от последните дни.\nСмея се, разбира се, на себе си. Но вижте: комунистическите режими в Източния блок се срутиха като плочки домино, в Югославия имаше война, после два самолета се забиха в кулите на Световния търговски център, после съобщаваха за други терористични актове, после пандемията, после войната в Украйна… Всички тези неща се случиха извън моята страна (или започнаха другаде). И се отразиха върху нея – жестоко. Една част от тях можеше да бъдат предвидени. Предвидихме ли ги? Имаме ли идея накъде ще се развива настоящата криза?\nМного вероятно е например Путин да инвестира сериозен ресурс, за да смени режимите в Източна Европа – да речем, чрез комбинация от информационна война и вложения в удобни за него партии. Анализът на Емилия Милчева „Сезонът на путлеристите“ отчита ръста на подкрепата за „Възраждане“ („най-кресливата, патетична и с прокремълски уклон група в българския парламент“), но не само. Бъдещият проект на бившия военен министър Стефан Янев ще използва същите настроения, казва тя. И шансовете му не са малки. Междувременно президентът не иска самолети на НАТО, въпреки че, по собствените му думи, армията ни няма ресурс да ни защитава. Значи и той чака „чудо“. Дали?\nЕдно може да се предвиди: политиката на „снишаването“ неизменно води до политика на „потушаване на пожари“ – тоест несръчно, кризисно справяне с неща, за които е трябвало да се подготвим. Това е повече от очевидно при посрещането на украинските бежанци. Тази седмица темата е разгърната в три последователни текста, така че става безпощадно ясно за какво иде реч.\nПърво, новата подкаст поредица на Николета Атанасова „Украйна не е загубена“ дава възможност да чуете с ушите си как точно звучи бежанският опит, дава глас на реалните хора зад „броя на потърсилите убежище у нас“. Препоръчвам да започнете оттам.\nСлед като сте чули самите хора, прочетете статията на Светла Енчева, описваща процеса на интегра… чакайте, какъв процес на интеграция? Към момента, в който е публикувана статията, пунктовете за регистрация на бежанците не работят с пълен капацитет, съответно те не могат да получат статут на временна закрила – с всичко следващо от него.\nСветла продължава нататък и се опитва да си представи как би изглеждала възможната интеграция в нашето общество с цялата тромавост на административния апарат, с езиковата бариера и т.н. Как може човек да се оправи в системата на здравеопазването например? Ами в образователната система? Та тя не може да интегрира дори българчета с друг майчин език, напомня авторката. Леко се размечтавам за стандартна практика от добре разработени курсове по български за двуезични учители, но нищо такова няма да стане, разбира се, въпросът ще се реши „по чудо“.\nАко съществува антоним на думата „чудо“, то вероятно е нещо, което спъва и нормалните рационални решения на проблемите. Не забързва действието, а го забавя до обезсмисляне. Според статията на Венелина Попова такава структура е Държавната агенция за бежанците.\nКъм въпросите, зададени на председателката на ДАБ при изслушването в парламента, Венелина добавя още доста – свързани както с ефективността на Агенцията, така и със съмненията за вътрешна корупция. Става ясно, че са отпуснати 100 допълнителни щатни бройки за справяне с кризата, но ДАБ не само не предприема нищо специално (например да сформира мобилни екипи за най-натоварените места), но и отказва да регистрира бежанци. Тези, които били влезли легално в страната и имали право на 90-дневен престой, не били неин проблем. И така нататък.\nТолкова по настоящата (уж неочаквана) криза. А какво може да предстои? Статията на арх. Анета Василева за настъплението на Китай в архитектурната геополитика на Африка показва възможна посока за радикална промяна на света. Китай може да се окаже по-близо, отколкото мислим – като най-големия инвеститор на подценявания, но богат на ресурси африкански континент. Така както в момента обмисля да изкупи акциите на руски енергийни фирми. И така както позицията на Пекин би могла да наклони везните във войната между Русия и Украйна.\nС други думи, твърде вероятно е оттук нататък икономическата тежест на Китай да нараства и да се усеща все по-близо до нас. В същото време само преди седмица чух от млада китаистка с икономически профил, че няма смисъл да работи по специалността си.\nНе по-малко важно от предвиждането на бъдещето е да осмислим какво все пак ни се е случвало в миналото. Особено ако то се явява бяло петно, нещо, което удобно се пропуска. Точно такъв е случаят с войната, която се водеше през 90-те в непосредствено съседство до нас – и точно затова за рубриката „На второ четене“ Стефан Иванов посяга към книга именно по тази тема. „Югославия, моя любов“ на Горан Войнович е роман, който разделя историята на късчета и ги събира по друг начин. И макар обърнат назад, гледа и напред към онова, което предстои – „как може войната да свърши и човешкото същество не само да оцелее, но и да продължи живота си“.\nМеждувременно едно малко локално чудо все пак се случи. Арестът на бившия премиер Бойко Борисов предизвика повече ентусиазъм от настъпването на Нова година. Eмилия Милчева обаче нарича тази акция по-скоро изпитание – и за Европрокуратурата, и за управляващите у нас. Дали ще доведе до усещане, че борбата с корупцията все пак е възможна, или напротив, ще смъкне още повече авторитета на правителството – зависи от това как ще се развие. Да видим.\nА след сутрешната проверка, ако чудото пак е забравило да настъпи, най-добре да действаме. Все нещо ни е по силите.


Ego Казино Отзиви 2022 💰 Поискайте своя € 500 + 50 завъртания днес!\nМобилно казино / Ego\nEgo Мобилно Казино Отзив\nЗапочвайки през 2020 г., Его казино е сравнително нов участник в света на хазарта. JocSolutions Limited го управлява с лиценз от Кюрасао. Уебсайтът на казиното има уникален интерфейс, който показва нотка на простота. Лекотата на навигацията е несравнима от сайтовете на конкурентите. Той предлага различни игри, включително казино на живо.\nТова казино поддържа над 2000 разнообразни игри. Каталогът за игри се захранва от разработчици на софтуер като Lightning Box, Pragmatic Play, Quickspin, Big Time Gaming, Microgaming, Blueprint, Thunderkickи 1x2 игри. Що се отнася до покера, играчите получават популярни варианти като Pai Gow, Triple Edge, Oasis, Joker, Deuces Wild, Casino Stud, Kings or Better, 10s or Better, Casino Hold'em и All Aces. Други игри на маса включват Vegas Craps, Bet on Numbers, mahjong, baccarat и roulette. Слотовете се предлагат в невероятни заглавия като Cloud Quest, Book of Aztec, Red Cap, Slotomoji, Magic Idol, Wild Dragon, Hot Twenty, Blue Dolphin, Vikings, Queen of Gold, Wolf Gold, Diamonds are Forever и Grand Tiger.\nИграчите в това казино могат да теглят пари чрез Visa, Skrill, Yandex Money, Биткойн, Neteller, QIWI и Visa Electron. Хазартните играчи се съветват да се оттеглят, използвайки същия процесор, с който са извършвали плащания. Играчите могат да теглят до 1500 евро на ден, 3000 евро всяка седмица и 9000 евро всеки месец. Тегленето може да бъде незабавно или да отнеме няколко дни.\nГеймърите могат да извършват транзакции с его казино, като използват следните валути, евро (Евро), Руска рубла (RUB), шведска крона (SEK) и полски злоти (PLN). Основни валути като USD, CAD, JPY и GBP не се приемат, тъй като казиното ограничава онлайн играчите от САЩ, Обединеното кралство, Франция, Молдова, Израел и Холандия.\nНовите членове са добре дошли със 100% бонус за съвпадение до 500 евро. На втория си ден играчите са надарени до 50 безплатни завъртания. Редовните комарджии също не остават назад. Те се глезят със седмични 50% VIP бонуси, крилати безплатни завъртания, здрач бонуси, сутрешни бонуси, надградени уикенди, кешбек и награди за лоялност.\nЕго казино е незабавна игра казино. Играчите не трябва да инсталират никакво приложение на своите устройства. Те трябва да имат достъп до сайта само с помощта на HTML5 браузър. Игрите и другите функции на казиното са добре адаптирани за мобилни браузъри. Оформлението и дизайнът реагират много добре на смартфоните Android, iOS и Windows.\nСтандартният език, който се използва, е английски. Сайтът обаче предлага други езици като украински, немски, руски, турски, румънски, шведски и полски. Геймърите могат да изберат предпочитания от тях език, като щракнат върху бутона на езика, разположен в дясната страна на долния колонтитул на сайта. Сайтът също така открива езика на играч въз основа на местоположението му на сърфиране.\nЕго казино приема плащания, направени чрез MasterCard, Visa, ecoPayz, Bitcoin, Perfect money, MegaFon, Trustpay, QIWI, Neteller, Yandex Money, Amex, WebMoney, Piastrix, Ethereum и Skrill. Минималната сума за допълване е 10 евро за електронни портфейли и 20 евро за карти. Всички депозити в това казино са незабавни и не изискват такси за обслужване.\nЕкипажът за обслужване на клиенти в казино Его е на разположение 24/7. Геймърите с проблеми и въпроси могат да се свържат с екипа за поддръжка по телефона (+372 53202575), функцията за чат на живо на уебсайта или по имейл (support@egocasino.com). Казиното съдържа и раздел с често задавани въпроси, който подробно описва основната информация. Освен това има раздел за жалби, който съветва клиентите относно най-добрата причина за действие.\nЕго казино - настъпваща суперзвезда\nЕго казиното е a чисто ново онлайн казино които стартираха през 2020 г. Те разполагат с различни страхотни опции за игри, като онлайн бинго, казино на живо и скреч карти, за да осигурят най-доброто игрово изживяване за комарджиите. Любителите на казиното могат да се отпуснат и да се насладят на възможно най-доброто игрово изживяване, заедно с пълното удоволствие и забавление, което Ego Casino представи на хазартния пазар. Те се опитаха да се свържат с голяма мрежа от фенове на казината по целия свят, за да докажат, че имат сериозен бизнес и че са легитимен оператор на онлайн казино.